**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO „DĖL kalipėdos miesto savivaldybės tarybos 2015 m. gruodžio 22 d. sprendimo Nr. T2-352 „DĖL VAIKŲ PRIĖMIMO Į KLAIPĖDOS MIESTO SAVIVALDYBĖS ŠVIETIMO ĮSTAIGAS, ĮGYVENDINANČIAS IKIMOKYKLINIO IR PRIEŠMOKYKLINIO UGDYMO PROGRAMAS, TVARKOS APRAŠO PATVIRTINIMO“ PAKEITIMO“ PROJEKTO**

1. **Projekto rengimą paskatinusios priežastys. S**prendimo projektas parengtas, siekiant suvienodinti Klaipėdos miesto savivaldybės (toliau – Savivaldybė) ikimokyklinio ugdymo grupių formavimą reglamentuojančių teisės aktų nuostatas.
2. **Parengto projekto tikslai ir uždaviniai.** Sprendimo projekto tikslas – Savivaldybės administracijos direktoriui suteikti įgaliojimus nustatyti Savivaldybės ikimokyklinio ugdymo grupių skaičių ir ugdymo jose modelį. Uždavinys – pakeisti vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo, patvirtinto Savivaldybės tarybos 2015 m. gruodžio 22 d. sprendimu Nr. T2-352, 41 punktą.
3. **Kaip šiuo metu yra teisiškai reglamentuojami projekte aptarti klausimai.**

Savivaldybės tarybos 2016 m. gruodžio 22 d. sprendimu Nr. T2-298 patvirtinto Ikimokyklinio ir priešmokyklinio ugdymo organizavimo modelių Klaipėdos miesto savivaldybės švietimo įstaigose aprašo 13 puntu apibrėžta, kad Savivaldybės administracijos direktorius kasmet iki kovo 31 d. nustato Savivaldybės ikimokyklinio ugdymo grupių skaičių ir ugdymo jose modelį. Šiuo metu veikiančiame vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos apraše šis įgaliojimas suteiktas Savivaldybės administracijos Ugdymo ir kultūros departamento Švietimo skyriaus vedėjui.

1. **Kokios numatomos naujos teisinio reglamentavimo nuostatos ir kokių rezultatų laukiama.** Sprendimo projektu Savivaldybės administracijos direktoriui bus suteikti įgaliojimai nustatyti Savivaldybės ikimokyklinio ugdymo grupių skaičių ir ugdymo jose modelį, bus užtikrinta teisės aktų dermė.
2. **Galimos neigiamos priimto sprendimo pasekmės ir kokių priemonių reikėtų imtis, kad tokių pasekmių būtų išvengta.** Priimtosprendimo įgyvendinimo neigiamų pasekmių nenumatoma.
3. **Jeigu sprendimui įgyvendinti reikia kitų teisės aktų, – kas ir kada juos turėtų parengti, šių aktų metmenys.** Šio sprendimo įgyvendinimui kitų teisės aktų nereikia.
4. **Kiek biudžeto lėšų pareikalaus ar leis sutaupyti projekto įgyvendinimas (pateikiami įvertinimai artimiausiems metams ir tolesnei ateičiai), finansavimo šaltiniai.** Sprendimo projektui įgyvendinti papildomų lėšų nereikia.
5. **Sprendimo projekto rengimo metu atlikti vertinimai ir išvados, konsultavimosi su visuomene metu gauti pasiūlymai ir jų motyvuotas vertinimas (atsižvelgta ar ne).** Sprendimo projektą vertino Klaipėdos miesto savivaldybės administracijos specialistai.

**9. Sprendimo projekto autorius ar autorių grupė, sprendimo projekto iniciatoriai.** Sprendimo projektą inicijavo Savivaldybės administracijos Ugdymo ir kultūros departamento Švietimo skyriaus vedėjas.

**10. Kiti reikalingi pagrindimai ir paaiškinimai.** Nėra.

PRIDEDAMA:

1. Teisės akto, nurodyto sprendimo projekto įžangoje, išrašas, 1 lapas.
2. vaikų priėmimo į Klaipėdos miesto savivaldybės švietimo įstaigas, įgyvendinančias ikimokyklinio ir priešmokyklinio ugdymo programas, tvarkos aprašo, patvirtinto Klaipėdos miesto savivaldybės tarybos 2015 m. gruodžio 22 d. sprendimu Nr. T2-352, lyginamasis variantas, 8 lapai.

Švietimo skyriaus vedėja Laima Prižgintienė